Unionin tuomioistuimen määräys (kuudes jaosto) 3.3.2022 – Valittajana yhteinen kriisinratkaisuneuvosto (SRB) ja muuna osapuolena Hypo Vorarlberg Bank AG
(asia C-663/20 P)1
(Muutoksenhaku – Unionin tuomioistuimen työjärjestyksen 182 artikla – Pankkiunioni – Yhteinen kriisinratkaisumekanismi (SRM) – Yhteinen kriisinratkaisurahasto (SRF) – Vuoden 2017 ennakollisten vakausmaksujen laskenta – Yhteisen kriisinratkaisuneuvoston (SRB) päätöksen saattaminen todistusvoimaiseksi – Perusteluvelvollisuus – Luottamukselliset tiedot)
Oikeudenkäyntikieli: saksa
Asianosaiset
Valittaja: yhteinen kriisinratkaisuneuvosto (SRB) (asiamiehet: aluksi P. A. Messina, J. Kerlin ja H. Ehlers, avustajinaan H.‑G. Kamann ja P. Gey, Rechtsanwälte, sekä F. Louis, avocat, sitten J. Kerlin ja H. Ehlers, avustajinaan H.‑G. Kamann ja P. Gey, Rechtsanwälte, sekä F. Louis, avocat)
Muu osapuoli: Hypo Vorarlberg Bank AG (edustajat: G. Eisenberger ja A. Brenneis, Rechtsanwälte)
Määräysosa
Unionin yleisen tuomioistuimen 23.9.2020 antama tuomio Hypo Vorarlberg Bank v. SRB (T‑414/17, ei julkaistu, EU:T:2020:437) kumotaan.
Yhteiseen kriisinratkaisurahastoon vuodelta 2017 suoritettavien ennakollisten vakausmaksujen laskemisesta 11.4.2017 tehty yhteisen kriisinratkaisuneuvoston johdon istunnon päätös (SRB/ES/SRF/2017/05) kumotaan Hypo Vorarlberg Bank AG:tä koskevilta osin.
Yhteiseen kriisinratkaisurahastoon vuodelta 2017 suoritettavien ennakollisten vakausmaksujen laskemisesta 11.4.2017 tehdyn yhteisen kriisinratkaisuneuvoston johdon istunnon päätöksen (SRB/ES/SRF/2017/05) vaikutukset on pysytettävä voimassa Hypo Vorarlberg Bank AG:tä koskevilta osin, kunnes kohtuullisessa ajassa, joka ei voi olla pidempi kuin kuusi kuukautta tämän määräyksen tiedoksiantopäivästä, tulee voimaan uusi yhteisen kriisinratkaisuneuvoston päätös, jossa vahvistetaan kyseisen laitoksen yhteiseen kriisinratkaisurahastoon vuodelta 2017 suoritettavat ennakolliset vakausmaksut.
Yhteinen kriisinratkaisuneuvosto vastaa omista oikeudenkäyntikuluistaan ensimmäisessä oikeusasteessa käydyssä menettelyssä ja muutoksenhakumenettelyssä, ja se velvoitetaan korvaamaan Hypo Vorarlberg Bank AG:n oikeudenkäyntikulut ensimmäisessä oikeusasteessa käydyssä menettelyssä.
Hypo Vorarlberg Bank AG vastaa omista oikeudenkäyntikuluistaan muutoksenhakumenettelyssä.
Lausunnon antaminen Espanjan kuningaskunnan hakemuksesta saada esiintyä väliintulijana yhteisen kriisinratkaisuneuvoston vaatimusten tukemiseksi raukeaa.
____________
1 EUVL C 44, 8.2.2021.